[{"text_idx": "#000001", "text": "De la 6a g\u0302is la 12a de julio okazis en kroatia urbo Rijeka la deka kongreso de Eu\u0306ropa Esperanto-Unio (EEU). Kvankam kun nur 146 partoprenantoj el 21 landoj g\u0302i estis la plej malgranda g\u0302isnuna EEU-kongreso, g\u0302i estis tre ric\u0302a enhave."}, {"text_idx": "#000002", "text": "La kongreson au\u0306spiciis la s\u0302tatprezidento de Kroatio Ivo Josipovic\u0301, kio grave levis g\u0302ian prestig\u0302on kaj la amaskomunikiloj tre interesig\u0302is pri g\u0302i. Au\u0306spiciis la kongreson ankau\u0306 la urbestraro de Rijeka kaj estraro de la regiono Primorsko-Goranska: la urbo disponigis senpage la kongresejonm kaj la regiono helpis per iom da mono por preparlaboroj. La urbestraro ankau\u0306 kunvokis gazetaran konferencon. Aperis aro da artikoloj en gazetoj, TV- kaj radio-raportoj."}, {"text_idx": "#000003", "text": "Dum la malfermo unue estis kantataj la Kroatia kaj la Eu\u0306ropa himnoj, oni legis la mesag\u0302on de la s\u0302tatprezidento, la reprezentantoj de la urbo kaj la regiono salutis la kongreson, Sea\u0301n O\u0301 Riain kaj Nikola Ras\u030cic\u0301 parolis pri la celoj de la kongreso kaj de la c\u0302eftemo, Jozefo Reinvart transdonis la premion Cigno por 2013 al la Kroatia E-Ligo kaj fine oni povis spekti tre interesan provkodon kun la Eu\u0306ropa himno en Esperanto (kantata de koruso de Oostende) kaj kun la komencoj de c\u0302iuj 28 landaj himnoj, dum kiuj prezentig\u0302is fotoj pri la plej karakterizaj vidindaj\u0302oj de la koncernaj landoj."}, {"text_idx": "#000004", "text": "Kadre de la kongresa c\u0302eftemo okazis kvin prelegoj, inter kiuj tri de neesperantistaj universitataj profesoroj (Milorad Pupovac, profesoro kaj deputito en kroatia parlamento; Emil Hers\u030cak kaj Jagoda Granic\u0301). Krom ili prelegis Nikola Ras\u030cic\u0301 kaj Sea\u0301n O\u0301 Riain. La prelegaro donis la eblon akcepti priteman rezolucion kun proponoj al EU kiel igi la komunikadon en EU pli justa."}, {"text_idx": "#000005", "text": "La asembleo de EEU akceptis la diversajn raportojn kaj elektis novan estraron por la sekva 3-jara periodo: La prezidanto restas Sea\u0301n O\u0301 Riain, ankau\u0306 la vicprezidantino Flory Witdoeckt kaj la sekretario Zlatko Tis\u030cljar. La estraro nun havas tri pliajn membrojn: Nikola Ras\u030cic\u0301, Petro Balaz\u030c kaj Sandra Schweder. La malferma asemblea kunsido traktis strategion de EEU kaj akceptis kvin strategiajn celojn: unue pluaktivi en Platformo por multlingvismo de la neregistaraj organizoj, klopodante plu klarigi la eblan rolon de Esperanto kiel katalizilo por lerni naciajn fremdlingvojn; due pluagi disvastigante la proponon al Eu\u0306ropaj korusoj kanti la Esperantan tekston de la Eu\u0306ropa himno kiam oni tion deziras; trie stimuli Eu\u0306ropajn Esperanto-asociojn, grupojn kaj entreprenojn krei projektojn kadre de konkursoj de EU; kvare disvastigi solidaran kunlaboron inter pli ric\u0302aj kaj fortaj landaj asocioj kaj tiuj en krizo; kaj kvine EEU klopodos realigi Euroscola en Strasburgo dulingve (kiel eksperimento) en kiu la oficialuloj uzos la anglan kaj la partoprenantaj gejunuloj el dudeko da landoj Esperanton."}, {"text_idx": "#000007", "text": "La kulturajn programojn komencis folklora vespero kun la folklora grupo Zora el Opatija. Lundon okazis koncerto de kanzonoj de Georgo Handzlik kaj Sas\u030ca Pilipovic\u0301 kiu kantis popolajn kaj popularajn kanzonojn de parto de iama Jugoslavio. Mardon koncertis tenoro Neven Mrzlec\u030cki, membro de Operteatro en Zagrebo. Li kantis elektitajn ariojn de diversaj oper- kaj operetautoroj parte kroataj parte diversnaciaj en Esperanto."}, {"text_idx": "#000009", "text": "J\u0302au\u0306de ni havis esceptan honoron au\u0306skulti koncerton de la juna perkutistino Kaja Farsky. S\u0302ia lerto kreis por c\u0302iuj neforgeseblan vesperon en kiu tremis la emocioj.\nLa lasta koncerto estis de la ensemblo Druyd el Zagrebo. La koncerto kreis la atmosferon de ne-teraj kondic\u0302oj, kondukis nin de la praeksplodo al la enormaj spacoj de la disvastig\u0302anta kosmo."}, {"text_idx": "#000012", "text": "Aparte menciindas, ke la esperantistaj verduloj festis sian 30-jarig\u0302on kaj ke Kroatia E-Ligo sukcesis ricevi subvencion por 10 gejunuloj kiuj havis la celon lerni pri la organizado de internaciaj kongresoj."}, {"text_idx": "#000015", "text": "2) atentigas pri la neceso, ke EU evoluigu kulturan politikon;"}, {"text_idx": "#000016", "text": "3) bedau\u0306ras la decidon de la itala EU-prezidanteco forigi la francan kaj germanan lingvojn de sia prezidanteca retejo. Tiu decido rekte kontrau\u0306as la oficialan EU-politikon de multlingvismo kiun decidis la EU-c\u0302efoj de s\u0302tato kaj registaro en la Eu\u0306ropa Konsilio de Barcelona en 2002;"}, {"text_idx": "#000017", "text": "4) konsideras, ke la retejo de c\u0302iu EU-prezidanteco devus esti en c\u0302iuj 24 oficialaj EU-lingvoj, por alparoli c\u0302iujn civitanoj en la 28 EU-landoj egalrajte, kaj tiel alproksimigi la Eu\u0306ropan integrig\u0302on al la civitanoj;"}, {"text_idx": "#000019", "text": "6) substrekas la gravecon de la kantado de la Eu\u0306ropa himno far civitanoj el diversaj EU-landoj kune en neu\u0306trala lingvo por antau\u0306enigi la Eu\u0306ropan identecon harmonie kun naciaj kaj regionaj identecoj;"}, {"text_idx": "#000020", "text": "7) atentigas, ke la Civilsocia Platformo por Multlingvismo, starigita far la Eu\u0306ropa Komisiono en 2009, rekomendas praktikajn testojn en lernejoj por ekscii kiu dua lernota lingvo plej kurag\u0302igas la sekvan lingvolernadon, kaj apelacias al c\u0302iu EU-Membros\u0302tato starigi tiajn programojn en siaj lernejoj, lau\u0306 la supremenciita oficiala EU-politiko, ke c\u0302iu lernu tri lingvojn, la denaskan kaj du aliajn;"}, {"text_idx": "#000021", "text": "8) rekomendas al la Eu\u0306ropa Komisiono tradukigi la raporton de la Civilsocia Platformo por Multlingvismo de junio 2011 al c\u0302iuj 24 oficialaj EU-lingvoj;"}, {"text_idx": "#000022", "text": "9) rekomendas al c\u0302iuj EU-membros\u0302tatoj studi la Slovakian modelon de la Eu\u0306ropa Konvencio por plie engag\u0302i la civitanojn en la Eu\u0306ropa integrig\u0302o."}, {"text_idx": "#000023", "text": "10) Post fakaj prelegoj pri la kongresa temo, la kongreso konstatis, ke:"}, {"text_idx": "#000025", "text": "b) ekzistas minimume 2 vojoj por plibonigi tiun staton: 1) ke oni kreu artefaritajn regionajn lingvojn baze de lingva parenceco, ekzemple meza slava, latinida kaj g\u0302ermana lingvoj; 2) ke oni uzu neu\u0306tralan lingvon por la tuta Eu\u0306ropo;"}, {"text_idx": "#000026", "text": "c) por komenci la procezon de plijustigo de lingvaj rilatoj, c\u0302iu civitano senescepte, devus rezigni pri la uzo de la propra lingvo por komunikado inter malsamlingvanoj.\nEn Rijeka, la 12-an de Julio 2014"}, {"text_idx": "#000027", "text": "G\u0302i estas artikolo el la postkongresa duobla kajero de La Ondo de Esperanto (2014).\nC\u0302e represo bonvolu nepre indiki la fonton paperan (se en presaj\u0302o) au\u0306 retan (se en retejo):\nRete: La Balta Ondo "}, {"text_idx": "#000030", "text": "La kongreso estis brila, kun eroj kovrantaj vastan gamon de kvalitoj. Unu el la plej\nimpresaj estis la prezento de provozora versio de DVD pri europaj himnoj kun karakterizaj\nbildoj. Preskau samtempe atingis min kiel kongresanon oficiala peto el Vieno\ntraduki la nunan austran himnon al Esperanto por ekspozicio pri Franz Jonas,\nshtatestro de Austrio ghis 1974 kaj aktiva esperantisto!"}, {"text_idx": "#000032", "text": "Vieno, la 26an de julio 2014"}, {"text_idx": "#000034", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000035", "text": "Demonstraj versioj de \u201cLa Ondo\u201d"}]